असदुद्दीन ओवेसी

1. ओवेसींच्या व्यासपीठावरून तरुणीनं दिल्या 'पाकिस्तान जिंदाबाद'च्या घोषणा

AIMIMचे अध्यक्ष खासदार असदुद्दीन ओवेसी बोलण्यासाठी उभे असतानाच एका तरुणीनं व्यासपीठावर येऊन 'पाकिस्तान जिंदाबाद'च्या घोषणा दिल्याचा प्रकार समोर आला आहे.

यासंदर्भातील व्हीडीओ 'ANI'नं ट्वीट केला आहे. ओवेसी यांच्या बंगळुरूमधील सभेदरम्यान ही घटना घडली आहे. लोकसत्तानं ही बातमी दिली आहे.

CAA आणि NRC विरोधात AIMIMचे अध्यक्ष खासदार असदुद्दीन ओवेसी यांच्या नेतृत्वाखाली बंगळुरूमध्ये आंदोलन करण्यात आलं. यावेळी ओवेसी यांचं भाषणही झालं. मात्र, ओवेसीं भाषण करण्यासाठी उभे राहिल्यानंतर एका तरुणीनं व्यासपीठावर गोंधळ घातला. 

अमुल्या नावाच्या तरुणीनं अचानक व्यासपीठावर येऊन माईक हातात घेतला आणि बोलण्यास सुरूवात केली. यावेळी AIMIMच्या कार्यकर्त्यांनी तिला थांबवण्याचा प्रयत्न केला. तिने तिचं बोलणं सुरूच ठेवलं.

त्यानंतर कार्यकर्त्यांनी तिच्या हातातील माईक हिसकावून घेतला. तसंच तिला बाजूला जाण्यास सांगितलं. मात्र, तरुणीनं व्यासपीठावर समोर येत पाकिस्तान जिंदाबाद, हिंदुस्थान जिंदाबाद फरक सांगते, असं सांगत पाकिस्तान जि... आणखी 4000 वर्णांसाठी लेख सुरू ठेवा:
ंदाबाद, हिंदुस्थान जिंदाबाद अशा घोषणा दिल्या. तिने अशा घोषणा देण्यास सुरूवात केल्यानंतर ओवेसींनी तिला धावत जाऊन रोखण्याचा प्रयत्न केला. मात्र शांत होत नसल्यानं कार्यकर्त्यांनी तिला ओढत व्यासपीठावरून खाली नेलं.

2. वंचित आणि MIM  मोदींचे दलाल - प्रणिती शिंदे

आमदार प्रणिती शिंदे यांनी वंचित आणि MIM मोंदींचे दलाल असल्याचं म्हटलं आहे.  सकाळनं ही बातमी दिलीय.

सोलापूर शहरात गुरुवारी प्रणिती शिंदे यांच्या नेतृत्वात काँग्रेसनं 'भाजप हटावो,देश बचाओ' आंदोलन केलं.

काँग्रेस आमदार प्रणिती शिंदे

त्या म्हणाल्या, "देशात वेगवेगळे कायदे आणून धर्म-जातीच्या आधारे विभागणी केली जात आहे. जात ही देशाला लागलेली कीड आहे. देशातील प्रत्येक व्यक्तीच्या मनात प्रथम भारतीय असल्याची भावना येते. कितीही कायदे आणून विभाजन करण्याचा प्रयत्न केले, तरी देशाचं विभाजन होणार नाही."

"देशात CAA, NRC आणि NPR कायदे लागू होत असताना दलितांवरील अन्याय दिवसेंदिवस वाढत आहे. असं असताना वंचित-एमआयएम गप्प का आहेत. सर्व भाजपचेच बगलबच्चे आहेत. "वाह रे मोदी तेरी चाल, वंचित-एमआयएम तेरे दलाल" असंही त्यांनी म्हटलंय. 

3. डॉ. पायल तडवी प्रकरण : 'शिक्षणाचा अधिकार हिरावून शकत नाही'

एखाद्या व्यक्तीवरील गुन्हा कितीही गंभीर असला, तरी त्याचा शिक्षणाचा अधिकार आम्ही हिरावून घेऊ शकत नाही, असं स्पष्ट करत मुंबई उच्च न्यायालयानं डॉ. पायल तडवी आत्महत्या प्रकरणातील आरोपींच्या जामिनातील काही अटी शिथिल करण्याबाबत नायर रूग्णालय आणि राज्य सरकारला भूमिका स्पष्ट करण्याचे निर्देश दिले आहेत. एबीपी माझानं ही बातमी दिलीय.

डॉ. पायल तडवीने 22 मे 2019ला नायर रुग्णालयाच्या वसतीगृहामध्ये गळफास लावून आत्महत्या केली होती. या प्रकरणी आरोपी असलेल्या डॉ. भक्ती मेहरे, डॉ. हेमा अहुजा आणि डॉ. अंकिता खंडेलवाल यांनी उर्वरीत शिक्षण पूर्ण करण्यासाठी नायर रूग्णालयात प्रवेश करू देण्याच्या मागणीची याचिका केली आहे.

4. पाठ्यपुस्तकातील शिवाजी महाराजांविषयीच्या लिखाणावरून वाद 

गोव्याच्या उच्च माध्यमिक विद्यालयाच्या पाठ्यपुस्तकात शिवाजी आणि संभाजी महाराज यांच्याविषयी अवमान करणारं लिखाण समोर आल्याचं वृत्त न्यूज 18 लोकमतनं दिलंय.

गोवा सरकारच्या 11वीच्या इतिहासाच्या पुस्तकात एक पुरवणी 'गोव्याचा इतिहास' नावाने जोडण्यात आली आहे. 

त्यात 'गोव्यातील बार्देश तालुक्यात छत्रपती शिवरायांनी आक्रमण करुन सलग तीन दिवस गावे...